**ΦΙΛΕΚΠΑΙΔΕΥΤΙΚΗ ΕΤΑΙΡΕΙΑ**

**Α΄ ΑΡΣΑΚΕΙΟ ΓΕΝΙΚΟ ΛΥΚΕΙΟ ΨΥΧΙΚΟΥ**

**ΑΡΧΑΙΑ ΕΛΛΗΝΙΚΑ**

**Εξεταστέα ύλη**

Εισαγωγή: σελ. 18 – 25 και σελ. 29 – 33

1. Κείμενα:

Ξενοφώντος Ελληνικά Β. 2, κεφ. 1 § 16 – 29, κεφ. 2 § 1 – 4, § 20 – 23 (από μετάφραση Βιβλίο 2 κεφ. 3. παραγρ. 11-16 και Βιβλίο 2. Κεφάλαιο 4. Παράγρ 10-17)

Θουκυδίδου Ιστορία 3, κεφ. 70, 71 – 73, 74, (από μετάφραση βιβλίο 3. Κεφ. 82 και 83)

1. Γραμματική:

Ουσιαστικά Α’ Κλίσης (εκτός συνηρημένων), Β’ Κλίσης (εκτός συνηρημένων και αττικόκλιτων), Γ’ Κλίσης

Επίθετα Β’ Κλίσης , Γ’ Κλίσης (-ης, -ης, -ες / -υς, -εια, -υ / -ων, -ων, -ον), και τα επίθετα: ὁ μέγας/ ἡ μεγάλη/ τό μέγα, ὁ πολύς/ ἡ πολλή/ τό πολύ, πᾶς/ πᾶσα/ πᾶν.

Αντωνυμίες: προσωπική (ἐγώ-σύ) δεικτική (οὗτος-αὕτη-τοῦτο), αναφορικές (ὅστις-ἥτις-ὅ τι / ὅς-ἥ-ὅ/ ὅσπερ-ἥπερ-/ὅπερ), αόριστη (τίς-τί) , ερωτηματική (τίς-τί)

Ρήματα: εἰμί, Α’συζυγίας Φωνηεντόληκτα, Αφωνόληκτα, Ενρινόληκτα, Υγρόληκτα (σε όλες τις εγκλίσεις, τους χρόνους, τις φωνές και τις διαθέσεις)

Συνηρημένα ( Α’, Β’, Γ’ τάξεως, σε όλες τις εγκλίσεις, τους χρόνους, τις φωνές και τις διαθέσεις)

Αόριστος Β’ (ενεργητικός, μέσος),

Παθητικοί χρόνοι Α΄

1. Συντακτικό:

Βασικοί όροι προτάσεως (Υ, Α, Κ)

Προσδιορισμοί (ονοματικοί – επιρρηματικοί)

Απρόσωπα Ρήματα και Εκφράσεις

Μετοχές

Απαρέμφατα

Δευτερεύουσες Προτάσεις Ονοματικές (Ειδικές, Ενδοιαστικές, Πλάγιες Ερωτηματικές), Επιρρηματικές (Αιτιολογικές, Τελικές, Συμπερασματικές)

1. Λεξιλογικά: παράγωγα-ομόρριζα

**Τρόπος εξέτασης**

Για την εξέταση της Αρχαίας Ελληνικής Γλώσσας και Γραμματείας στην Α΄ τάξη Ημερήσιου Γενικού Λυκείου δίνεται στους μαθητές σε φωτοαντίγραφο απόσπασμα κειμένου διδαγμένου από το πρωτότυπο, 12-20 στίχων, με νοηματική συνοχή και ζητείται από αυτούς:

α) να μεταφράσουν στη Νέα Ελληνική ένα τμήμα του οκτώ έως δέκα (8-10) στίχων·

β) να απαντήσουν επί του δοθέντος κειμένου (με εξαίρεση την υπό το στοιχείο «i» ερώτηση επί μεταφρασμένου κειμένου) σε:

i. τρεις (3) ερωτήσεις ερμηνευτικές που μπορεί να αναφέρονται σε ιδέες, αξίες, προβλήματα, στη στάση, στο ήθος ή στο χαρακτήρα προσώπων, στο ιστορικό, κοινωνικό, πολιτιστικό πλαίσιο της εποχής της συγγραφής του έργου, στη δομή του κειμένου, σε υφολογικά και αισθητικά θέματα. Οι δύο (2) από τις ερωτήσεις αυτές αναφέρονται στο δοθέν απόσπασμα και η τρίτη σε τμήμα διδαγμένου από μετάφραση κειμένου. Για τις απαιτήσεις της τρίτης ερώτησης δίνεται στους μαθητές σε φωτοαντίγραφο το συγκεκριμένο μεταφρασμένο τμήμα κειμένου·

ii. μία (1) ερώτηση που αναφέρεται στο γραμματειακό είδος του κειμένου, στον συγγραφέα ή στο έργο του·

iii. μία (1) ερώτηση λεξιλογική-σημασιολογική που αναφέρεται στην παραγωγή και σύνθεση λέξεων της Αρχαίας Ελληνικής, σε ομόρριζες λέξεις, σε απλές ή σύνθετες, στη σύνδεση λέξεων της Αρχαίας και της Νέας Ελληνικής, στη διατήρηση ή στην αλλαγή της σημασίας τους, σε συνώνυμα και αντώνυμα κ.λπ.·

iv. μία (1) ερώτηση γραμματικής·

v. μία (1) ερώτηση συντακτικού·

Οι ερωτήσεις υπό τα στοιχεία «iii», «iv» και «v» μπορεί να αναλύονται σε δύο (2) ισοδύναμα βαθμολογικώς υποερωτήματα.

Η μετάφραση βαθμολογείται με τριάντα (30) μονάδες και καθεμιά από τις επτά (7) ερωτήσεις με δέκα (10) μονάδες.